IPL10: हार्दिक पांड्या के 'तूफान' ने मुंबई इंडियंस को दिया बड़ा सहारा, डिंडा की हुई 'धुलाई'  
पारी के आखिरी ओवर में चार छक्‍के, एक चौका लगाया
अशोक डिंडा के इस ओवर में बने कुल 30 रन 
गेंदबाजी और बल्‍लेबाजी, दोनों में हैं उपयोगी
23 वर्ष के हार्दिक पांड्या को भारतीय क्रिकेट का बड़ास्‍टार (शॉर्टर फॉर्मेट का) माना जा सकता है. आईपीएल में मुंबई इंडियंस की ओर से 2015 के सीजन में कई आतिशी पारियां खेलने के बाद जब उन्‍हें इंडिया टी20 टीम में स्‍थान मिला था तो कुछ लोगों को उनकी क्षमता पर संदेह था लेकिन गुजरात के इस छरहरे खिलाड़ी ने गेंद और बल्‍ले, दोनों से ही शानदार प्रदर्शन कर हर किसी का मुंह बंद कर लिया. बल्‍लेबाजी और गेंदबाजी ही नहीं, अपनी फील्डिंग से भी हार्दिक किसी भी टीम के लिए बहुमूल्‍य हैं. वनडे मुकाबलों में वे टीम इंडिया के लिए कुछेक बार करिश्‍माई कैच लपककर मैच का रुख बदल चुके हैं. टी20 में अपने इस प्रदर्शन की बदौलत हार्दिक ने पहले भारतीय वनडे टीम में स्‍थान बनाया और फिर हरफनमौला की हैसियत से टेस्‍ट टीम में जगह बनाने में सफल हो गए. यह अलग बात है कि चोटिल होने के चलते उन्‍हें अब तक टेस्‍ट खेलने का मौका नहीं मिल पाया. हार्दिक ने अब तक 7 वनडे और 19 टी 20 मैचों में टीम इंडिया का प्रतिनिधित्‍व किया है. वनडे में जहां उन्‍होंने 160 रन बनाने के अलावा 9 विकेट भी हासिल किए हैं. इसी तरह टी20 मैच में 100  रन और  15 विकेट उनके नाम पर दर्ज हैं.
आईपीएल-10 में राइजिंग पुणे सुपरजाइंट्स के खिलाफ हार्दिक ने आखिरी ओवर में धमाकेदार बल्‍लेबाजी की. मैच में ऐसा लग रहा था कि मुंबई इंडियंस की टीम 150 से 160 के बीच ही रुक जाएगी, लेकिन हार्दिक के इरादे कुछ और थे. पारी के आखिरी ओवर में उन्‍होंने ऐसा हल्‍ला बोला कि गेंदबाज अशोक डिंडा को समझ नहीं आ रहा था कि गेंद कहां फेंकें. इस ओवर में हार्दिक ने चार छक्‍के और एक चौका लगाया.  ये सभी अपने आप में 'क्‍लीन शॉट' थे. इस ओवर में कुल 30 रन आए और यह आईपीएल इतिहास का अब तक का सबसे महंगा ओवर रहा. डिंडा से पहले डेविड हसी और राहुल शुक्‍ला ने 27 रन लुटाए थे. महज 15 गेंद पर चार छक्‍कों और एक चौके की मदद से हार्दिक ने 35 रन बनाए और 20 ओवर में टीम को 184 की रनसंख्‍या तक पहुंचा दिया. मुंबई इंडियंस की टीम में हार्दिक के बड़े भाई क्रुणाल पांड्या भी शामिल हैं. क्रुणाल भी अपने भाई हार्दिक की तरह हरफनमौला की हैसियत से खेलते हैं. फर्क सिर्फ इतना है कि हार्दिक जहां तेज गेंदबाज हैं, वहीं क्रुणाल स्पिन गेंदबाजी करते हैं. हार्दिक और क्रुणाल बहुत कुछ गुजरात के हरफनमौला भाई यूसुफ पठान और इरफान पठान की याद दिलाते हैं.    

आईपीएल-10 में राइजिंग पुणे सुपरजाइंट्स के खिलाफ हार्दिक ने आखिरी ओवर में धमाकेदार बल्‍लेबाजी की. मैच में ऐसा लग रहा था कि मुंबई इंडियंस की टीम 150 से 160 के बीच ही रुक जाएगी, लेकिन हार्दिक के इरादे कुछ और थे. पारी के आखिरी ओवर में उन्‍होंने ऐसा हल्‍ला बोला कि गेंदबाज अशोक डिंडा को समझ नहीं आ रहा था कि गेंद कहां फेंकें. इस ओवर में हार्दिक ने चार छक्‍के और एक चौका लगाया.  ये सभी अपने आप में 'क्‍लीन शॉट' थे. इस ओवर में कुल 30 रन आए और यह आईपीएल इतिहास का अब तक का सबसे महंगा ओवर रहा. डिंडा से पहले डेविड हसी और राहुल शुक्‍ला ने 27 रन लुटाए थे. महज 15 गेंद पर चार छक्‍कों और एक चौके की मदद से हार्दिक ने 35 रन बनाए और 20 ओवर में टीम को 184 की रनसंख्‍या तक पहुंचा दिया. मुंबई इंडियंस की टीम में हार्दिक के बड़े भाई क्रुणाल पांड्या भी शामिल हैं. क्रुणाल भी अपने भाई हार्दिक की तरह हरफनमौला की हैसियत से खेलते हैं. फर्क सिर्फ इतना है कि हार्दिक जहां तेज गेंदबाज हैं, वहीं क्रुणाल स्पिन गेंदबाजी करते हैं. हार्दिक और क्रुणाल बहुत कुछ गुजरात के हरफनमौला भाई यूसुफ पठान और इरफान पठान की याद दिलाते हैं.